pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ดร.สาธิต หนุน อสม.ส่งยาถึงบ้านผู้ป่วย ช่วยลดความแออัดในโรงพยาบาล
วันพฤหัสบดีที่ 8 สิงหาคม 2562
ดร.สาธิต หนุน อสม.ส่งยาถึงบ้านผู้ป่วย ช่วยลดความแออัดในโรงพยาบาล
รัฐมนตรีช่วยว่าการกระทรวงสาธารณสุข เสนอแนวคิดให้ อสม.ช่วยเภสัชฯ ไปรับยาจากโรงพยาบาลส่งยาให้คนไข้ในพื้นที่ พร้อมดูแลผู้ป่วยอย่างใกล้ชิด ลดความแออัดในโรงพยาบาล พัฒนาศักยภาพของ อสม.ด้านยา พร้อมฝาก อสม.ให้เป็นผู้นําด้านการออกกําลังกาย
รัฐมนตรีช่วยว่าการกระทรวงสาธารณสุข เสนอแนวคิดให้ อสม.ช่วยเภสัชฯ ไปรับยาจากโรงพยาบาลส่งยาให้คนไข้ในพื้นที่ พร้อมดูแลผู้ป่วยอย่างใกล้ชิด ลดความแออัดในโรงพยาบาล พัฒนาศักยภาพของ อสม.ด้านยา พร้อมฝาก อสม.ให้เป็นผู้นําด้านการออกกําลังกาย
วันนี้ (8 สิงหาคม 2562) ณ โรงแรมเอเชีย แอร์พอร์ต จ.ปทุมธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข บรรยายพิเศษ เรื่อง การส่งเสริมสุขภาพและลดความแออัดในโรงพยาบาล กับอาสาสมัครสาธารณสุขประจําหมู่บ้าน(อสม.) ทั่วประเทศกว่า 1,200คน ในที่ประชุมเชิงปฏิบัติการเพื่อขับเคลื่อนการดําเนินงานตามนโยบายรัฐบาล ปีงบประมาณ 2562 ว่า ยินดีที่ได้มาพบปะผู้นําบุคคลที่สร้างประโยชน์ให้ประเทศชาติ ซึ่งเป็นภาระกิจที่มีความท้าทาย เป็นงานจิตอาสา ซึ่งงานที่ทําได้ข้อมูลที่มีประโยชน์ต่องานสาธารณสุขในอนาคตจะได้นําข้อมูลไปเชื่อมโยงระหว่างกระทรวง ทบวง กรม เริ่มต้นด้วยความสุขกาย สุขใจ และพัฒนาต่อยอดกับความกินดีอยู่ดีของประชาชน ซึ่งการขับเคลื่อนของนโยบายของทุกรัฐบาลและการบริหารจัดการจะมีประสิทธิภาพมีประสิทธิผลต้องอยู่บนพื้นฐานข้อมูลที่ถูกต้องสมัย
ดร.สาธิต กล่าวต่อว่า กระทรวงสาธารณสุขมีภารกิจสําคัญคือการลดเจ็บลดป่วยเพราะประเทศ ซึ่ง อสม.เป็นกําลังสําคัญในการส่งเสริมป้องกัน หากทําได้จะช่วยลดงบประมาณด้านการรักษาพยาบาล บุคลากรทางการแพทย์ทํางานน้อยลง นอกจากนี้ อสม.ยังมีศักยภาพช่วยลดการแออัดในการไปโรงพยาบาลในขั้นตอนสุดท้ายคือการรับยาถ้าเราจะลดการแออัดในโรคที่ไม่ยุ่งยากซับซ้อนถ้าเป็นไปได้ให้ อสม.เป็นผู้ที่จะลงไปส่งยาไปรับยาจากโรงพยาบาล ส่งยาให้คนไข้ในพื้นที่ ช่วยลดค่าใช้จ่าย ช่วยพัฒนาศักยภาพของอสม.ได้เรียนรู้ข้อมูลทางด้านยา ได้พบปะประชาชนผู้ป่วยในพื้นที่มากขึ้นบ่อยขึ้น โดยจะได้เชิญผูเกี่ยวข้อง นําแนวคิดสู่การ workshop และหาวิธีการที่ดีที่สุด มีประสิทธิภาพสามารถลดการแออัดของการใช้บริการในโรงพยาบาลได้
ในส่วนสวัสดิการของ อสม. ได้มีแนวคิดเรื่องฌาปนกิจสงเคราะห์ เป็นหลักประกันให้คนในครอบครัว ซึ่งการนําเอาเงินเก็บมารวมกันแล้วไปบริหารจัดการเงินจํานวนมากสามารถต่อยอดเงินเป็นรายได้นํามาใช้เป็นสวัสดิการได้ และเรื่องสุดท้ายที่อยากฝากไว้ คือ เรื่องการออกกําลังกาย ช่วยให้สุขภาพดี ไม่เจ็บป่วย ไม่เสียเงิน เป็นเรื่องที่ทําได้ ทันที ไม่ต้องใช้งบประมาณ แต่ต้องมีวินัย ขอให้ อสม.เริ่มต้นที่ตัวเองออกกําลังกายไปด้วย รณรงค์ให้ประชนออกกําลังกายด้วย และทําการประเมินว่าหลังการออกกําลังกายต่อเนื่อง ลดการเจ็บป่วยได้มากน้อยเพียงใด
****************************** 8 สิงหาคม 2562
รัฐบาลไทย-ข่าวทำเนียบรัฐบาล-รัฐบาลยืนยันออกมาตรการป้องกันและแก้ปัญหาราคาข้าวตกต่ำในฤดูเก็บเกี่ยวแล้ว ติงนักการเมืองฉวยโอกาสเสนอความเห็นสร้างกระแสข่าว ย้ำทุกหน่วยติดตามข่าวและชี้แจงให้ทันเวลา
วันพฤหัสบดีที่ 7 ธันวาคม 2560
รัฐบาลยืนยันออกมาตรการป้องกันและแก้ปัญหาราคาข้าวตกต่ําในฤดูเก็บเกี่ยวแล้ว ติงนักการเมืองฉวยโอกาสเสนอความเห็นสร้างกระแสข่าว ย้ําทุกหน่วยติดตามข่าวและชี้แจงให้ทันเวลา
รัฐบาลยืนยันออกมาตรการป้องกันและแก้ปัญหาราคาข้าวตกต่ําในฤดูเก็บเกี่ยวแล้ว ติงนักการเมืองฉวยโอกาสเสนอความเห็นสร้างกระแสข่าว ย้ําทุกหน่วยติดตามข่าวและชี้แจงให้ทันเวลา
วันนี้ (5 ธ.ค. 60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงข้อเสนอของนักการเมืองเกี่ยวกับการแก้ไขปัญหาราคาข้าวตกต่ําในช่วงฤดูกาลเก็บเกี่ยว โดยเสนอให้รัฐออกมาตรการประกันรายได้ จ่ายสมทบเงินส่วนต่าง และเก็บข้าวไว้ในยุ้งฉางชะลอการขาย จ่ายดอกเบี้ยให้ชาวนาทดแทน ว่า การเสนอความเห็นในช่วงนี้เป็นการฉวยโอกาสสร้างพื้นที่ข่าวให้กับตนเอง โดยอาจมีเจตนาทําให้สังคมมองว่ารัฐบาลยังไม่ได้ทําอะไร ทั้ง ๆ ที่ในความเป็นจริง รัฐบาลโดยหน่วยงานที่เกี่ยวข้องทุกหน่วยมองเห็นปัญหาและอนุมัติแผนงานในเรื่องนี้ไว้แล้ว “ครม.ได้มีมติเห็นชอบมาตรการช่วยเหลือเกษตรกรและรักษาเสถียรภาพราคาข้าว ปีการผลิต 2560/2561 ตั้งแต่เมื่อวันที่ 19 ก.ย.60 ประกอบด้วย 3 โครงการ คือ 1) โครงการสินเชื่อชะลอขายข้าว มอบสินเชื่อแก่ชาวนาสัดส่วนร้อยละ 90 ของราคาตลาด ผ่าน ธ.ก.ส. ระยะเวลาดําเนินการ 1 พ.ย.60 - 30 ธ.ค.61 และยังจ่ายค่าเก็บเกี่ยวและปรับปรุงคุณภาพข้าว 1,200 บาทต่อไร่ ไม่เกิน 10 ไร่ และค่าเก็บรักษาข้าวเปลือกในยุ้งฉาง 1,500 บาทต่อตัน 2) โครงการให้สินเชื่อกลุ่มสหกรณ์ กลุ่มสถาบันเกษตรกร วิสาหกิจชุมชน เพื่อทําหน้าที่รวบรวมข้าวจากชาวนาและนําไปแปรรูป ในอัตรา 12,000 บาทต่อตัน และรัฐบาลชดเชยดอกเบี้ยให้ส่วนหนึ่ง ระยะเวลาดําเนินการ 1 ต.ค.60 - 30 ก.ย.61 3) โครงการชดเชยดอกเบี้ยให้กับโรงสีข้าวในอัตราร้อยละ 3 เพื่อรวบรวมข้าวจากเกษตรกรเก็บไว้ในสต็อก 2 - 6 เดือน”
ทั้งนี้ พลเอก ประยุทธ์ จันทร์โอชา นายกรัฐมนตรี เป็นห่วงการให้ข่าวที่อาจก่อให้เกิดความเข้าใจผิดว่า รัฐบาลนิ่งเฉย หรือไม่ได้ดําเนินการใด ๆ โดยกําชับให้ทุกหน่วยงานติดตามข่าวที่เกี่ยวข้องกับงานของตน และชี้แจงทําความเข้าใจกับประชาชนให้ทันต่อสถานการณ์ พร้อมกับย้ําว่า การแก้ไขปัญหาราคาสินค้าเกษตรโดยเฉพาะข้าวและยางพารานั้น รัฐบาลไม่ต้องการทําแค่ระยะสั้นเท่านั้น โดยจะต้องมองไปถึงการแก้ไขทั้งระบบเพื่อความยั่งยืนในระยะยาว เช่น ปฏิรูปข้อมูลที่ดินเพื่อการเกษตร ใช้เทคโนโลยีและนวัตกรรมแปรรูปผลผลิต ลดต้นทุนเพิ่มผลผลิตด้วยเกษตรกรแปลงใหญ่ ดูแลสวัสดิการชาวนา ส่งเสริมการเข้าถึงแหล่งทุน พัฒนาช่องทางตลาดอย่างทั่วถึง ฯลฯ
สําหรับมาตรการช่วยเหลือเกษตรกรและรักษาเสถียรภาพราคาข้าวดังกล่าวข้างต้น รัฐบาลได้เห็นชอบวงเงินช่วยเหลือทั้งสิ้น 87,216.17 ล้านบาท โดยมีเป้าหมายรักษาเสถียรภาพราคาข้าวและดูดซับข้าวออกจากระบบได้ราว 12.5 ล้านตัน จากปริมาณข้าวที่จะออกสู่ตลาด 26 – 27 ล้านตัน
.....
สํานักโฆษก
รัฐบาลไทย-ข่าวทำเนียบรัฐบาล-หัวเว่ยขยายลงทุน “คลาวด์ เซอร์วิส”  เสริมพลังเครือข่ายอินเตอร์เน็ตในไทย
วันอังคารที่ 14 สิงหาคม 2561
หัวเว่ยขยายลงทุน “คลาวด์ เซอร์วิส”  เสริมพลังเครือข่ายอินเตอร์เน็ตในไทย
บีโอไอเผย “หัวเว่ย” ยักษ์ใหญ่จากจีน เตรียมขยายการลงทุนในไทยอีก 700 ล้านบาท ดําเนินกิจการ คลาวด์ เซอร์วิส (CLOUD SERVICE) เพื่อเสริมพลังของเครือข่ายอินเทอร์เน็ต และโครงสร้างพื้นฐานด้านดิจิทัลของไทย
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) เปิดเผยว่า เมื่อเร็วๆ นี้ คณะอนุกรรมการพิจารณาโครงการได้พิจารณาอนุมัติให้การส่งเสริมการลงทุนแก่บริษัท หัวเว่ย เทคโนโลยี (ประเทศไทย) จํากัด เพื่อดําเนินกิจการ คลาวด์ เซอร์วิส (Cloud Service) เงินลงทุนทั้งสิ้น 700 ล้านบาท ตั้งกิจการในดาต้า เซ็นเตอร์ ที่นิคมอุตสาหกรรมอมตะซิตี้ จังหวัดชลบุรี และอีกแห่งที่กรุงเทพมหานคร โดยจะให้บริการแก่หน่วยงานภาครัฐของไทย และภาคเอกชนทั้งไทยและต่างชาติ และบุคคลทั่วไป
โครงการคลาวด์เซอร์วิสของหัวเว่ย จะเป็นหนึ่งในโครงสร้างพื้นฐานด้านดิจิทัลของประเทศไทย เป็นเครื่องมือที่จะช่วยเพิ่มประสิทธิภาพในการทํางานของภาครัฐและเอกชน อีกทั้งยังช่วยให้ประชาชนเข้าถึงบริการอิเล็กทรอนิกส์ของภาครัฐได้สะดวกมากขึ้น เนื่องจากเทคโนโลยีคลาวด์ทําให้เกิดการจัดสรรทรัพยากรพื้นฐานด้านอินเตอร์เน็ต ซึ่งจะช่วยให้ประสิทธิภาพในการประมวลผลเพิ่มขึ้น และทําให้ผู้ประกอบการโดยเฉพาะผู้ประกอบการขนาดกลางและขนาดย่อม (เอสเอ็มอี) สามารถลดต้นทุนด้านการลงทุนในโครงสร้างพื้นฐานด้วย
ปัจจุบัน มีผู้ได้รับส่งเสริมการลงทุนในกิจการคลาวด์ เซอร์วิส จํานวน 7 ราย เงินลงทุนรวมกว่า 1,140 ล้านบาท ทั้งนี้ บริษัท หัวเว่ย เทคโนโลยี (ประเทศไทย) จํากัด ได้รับส่งเสริมการลงทุนไปก่อนหน้านี้แล้ว 3 โครงการ ได้แก่ กิจการสนับสนุนการค้าและการลงทุน กิจการสํานักงานใหญ่ข้ามประเทศ และกิจการบริการเทคโนโลยีดิจิทัล
*********************************************************************
รัฐบาลไทย-ข่าวทำเนียบรัฐบาล-สธ. เร่งพัฒนาคุณภาพสถานพยาบาล ตั้งเป้าปี 60  โรงพยาบาลใหญ่ในสังกัดทุกแห่งผ่านเอชเอ
วันศุกร์ที่ 17 มีนาคม 2560
สธ. เร่งพัฒนาคุณภาพสถานพยาบาล ตั้งเป้าปี 60  โรงพยาบาลใหญ่ในสังกัดทุกแห่งผ่านเอชเอ
กระทรวงสาธารณสุข เร่งพัฒนาคุณภาพสถานพยาบาล ตั้งเป้าหมายปีงบประมาณ 2560 โรงพยาบาลศูนย์/ทั่วไป/กรมวิชาการ ผ่านการรับรองคุณภาพตามมาตรฐานเอชเอ ขั้น 3  ครบทุกแห่ง และโรงพยาบาลชุมชนผ่านการรับรองมากกว่าร้อยละ 80  เพื่อให้ผู้ป่วยได้รับการดูแลรักษาที่มีคุณภาพ
วันนี้ (17 มีนาคม 2560) ที่ศูนย์การประชุมอิมแพค เมืองทองธานี ศ.คลินิกเกียรติคุณ นพ.ปิยะสกล     สกลสัตยาทร รัฐมนตรีว่าการกระทรวงสาธารณสุข เป็นประธานปิดการประชุมวิชาการประจําปี ครั้งที่ 18 (18th HA National Forum) จัดโดยสถาบันรับรองคุณภาพสถานพยาบาล (องค์การมหาชน) หัวข้อ “พลังจากภายใน ... เราทําได้ร่วมกัน (Inner Power, Together We Can)” และมอบโล่เชิดชูเกียรติ ประกาศนียบัตร และกิตติกรรมประกาศ หน่วยงานที่ได้รับการรับรองกระบวนการคุณภาพ (HA) รวม 198 รางวัล โดยมีนายแพทย์สาธารณสุขจังหวัด ผู้อํานวยการโรงพยาบาล เจ้าหน้าที่สาธารณสุข กว่า 8,000 คนร่วมงาน
ศ.คลินิกเกียรติคุณ นพ.ปิยะสกล กล่าวว่า กระทรวงสาธารณสุข ได้กําหนดทิศทางการพัฒนาระบบสุขภาพโดยอาศัยความร่วมมือจากทุกภาคส่วน ประชาชนและสังคมมีส่วนร่วม เน้นการบูรณาการการพัฒนาคุณภาพร่วมกับการพัฒนาระบบบริการปฐมภูมิ การพัฒนาระบบบริการ รวมถึงการขับเคลื่อนระบบบริการสาธารณสุขเพื่อก้าวสู่ประเทศไทยแลนด์ 4.0 สําหรับการพัฒนาคุณภาพสถานพยาบาลตามมาตรฐานเอชเอ (Hospital Accreditation : HA) ซึ่งเป็นมาตรฐานการรับรองกระบวนการคุณภาพของประเทศไทยที่สากลยอมรับ เพื่อให้เกิดความปลอดภัยทั้งผู้ป่วยและบุคลากรสาธารณสุข ได้กําหนดเป็นตัวชี้วัดในปีงบประมาณ 2560 ตั้งเป้าหมายโรงพยาบาลศูนย์ โรงพยาบาลทั่วไป โรงพยาบาลสังกัดกรมวิชาการ ผ่านการรับรองคุณภาพเอชเอ ขั้น 3 ครบทุกแห่ง และโรงพยาบาลชุมชนผ่านการรับรองมากกว่าร้อยละ 80 เพื่อให้ผู้ป่วยได้รับการดูแลรักษาที่มีคุณภาพ และปลอดภัยทั้งผู้ป่วยและบุคลากรสาธารณสุข
นอกจากนี้ กระทรวงสาธารณสุข ได้ร่วมมือกับองค์กรต่างๆ อาทิ สปสช. สวรส. สช. สสส. สถาบันรับรองคุณภาพสถานพยาบาล และทุกภาคส่วน เพื่อรวมพลังในการพัฒนาระบบบริการสาธารณสุขให้ประสบผลสําเร็จ ใช้พลังจากภายในผลักดันให้ตระหนักในค่านิยม MOPH ของชาวสาธารณสุข คือ Mastery, Originality, People Centered และ Humility โดยเห็นแก่ประโยชน์ส่วนรวมมากกว่าประโยชน์ส่วนตน เกิดวัฒนธรรมคุณภาพที่ต่อเนื่อง และการพัฒนาที่ยั่งยืน ที่ทําให้ประชาชนทุกคนได้รับบริการที่ดี
ทั้งนี้ ในรอบปีที่ผ่านมา มีสถานพยาบาลที่พัฒนาคุณภาพตามมาตรฐานเอชเอ ได้รับโล่เชิดชูเกียรติ ประกาศนียบัตร และกิตติกรรมประกาศ รวม 198 รางวัล ดังนี้ 1.โล่เชิดชูเกียรติสําหรับสํานักงานสาธารณสุขจังหวัดที่โรงพยาบาลในสังกัดกระทรวงสาธารณสุขได้รับการรับรองกระบวนการคุณภาพ (HA) 13 แห่ง 2.ประกาศนียบัตรรับรองกระบวนการคุณภาพ (HA) สําหรับสถานพยาบาล 143 แห่ง 3.สําหรับศูนย์บริการสาธารณสุข จํานวน 3 แห่ง 4.กิตติกรรมประกาศ กระบวนการรับรองคุณภาพขั้น 2 จํานวน 21 แห่ง และขั้น 1 จํานวน 4 แห่ง 5.กิตติกรรมประกาศ เครือข่ายบริการสุขภาพระดับจังหวัด จํานวน 3 เครือข่าย 6.การรับรองมาตรฐานเฉพาะโรค จํานวน 9 แห่ง และ 7.สถานพยาบาลได้รับรางวัล TDE Diabetes Patient Care Award จํานวน 2 รางวัล
************************* 17 มีนาคม 2560
รัฐบาลไทย-ข่าวทำเนียบรัฐบาล-ก.แรงงาน นำคณะไอแอลโอเยี่ยมศูนย์ PIPO สมุทรสาคร ดูงานต้นแบบสถานประกอบการมีมาตรฐานแรงงาน
วันพุธที่ 24 กรกฎาคม 2562
ก.แรงงาน นําคณะไอแอลโอเยี่ยมศูนย์ PIPO สมุทรสาคร ดูงานต้นแบบสถานประกอบการมีมาตรฐานแรงงาน
กระทรวงแรงงาน นํา นายกาย ไรเดอร์ ผู้อํานวยการใหญ่องค์การแรงงานระหว่างประเทศ เยี่ยมชมศูนย์ควบคุมการแจ้งเข้า – ออกเรือประมง จ.สมุทรสาคร
กระทรวงแรงงาน นํา นายกาย ไรเดอร์ ผู้อํานวยการใหญ่องค์การแรงงานระหว่างประเทศ เยี่ยมชมศูนย์ควบคุมการแจ้งเข้า – ออกเรือประมง จ.สมุทรสาคร พร้อมศึกษาดูงานสถานประกอบการอุตสาหกรรมส่งออกอาหารทะเล ที่ดําเนินการผลิตยึดหลักธรรมาภิบาล มีมาตรฐานแรงงานสอดคล้องกับมาตรฐานสากล
วันนี้ (23 กรกฎาคม 2562) ที่ศูนย์ควบคุมการแจ้งเข้า – ออกเรือประมง (PIPO) เขต 1 อําเภอเมืองจังหวัดสมุทรสาคร นายสุรเดช วลีอิทธิกุล รองปลัดกระทรวงแรงงาน นํา นายกาย ไรเดอร์ (Mr.Guy Ryder) ผู้อํานวยการใหญ่องค์การแรงงานระหว่างประเทศ และคณะ เข้าเยี่ยมชมศูนย์ PIPO โดยมี นายพิริยะ ฉันทดิลก รองผู้ว่าราชการจังหวัดสมุทรสาคร ผู้แทนกองทัพเรือ ร่วมให้การต้อนรับ โดยได้รับฟังบรรยายสรุปความเป็นมาของศูนย์บัญชาการแก้ไขปัญหาการทําการประมงผิดกฎหมาย (ศปมผ.) และศูนย์ PIPO ภารกิจของศูนย์ การปฏิบัติงานของศูนย์ รวมทั้งรับฟังสถานการณ์ด้านการประมงในจังหวัดสมุทรสาคร สําหรับศูนย์ฯ แห่งนี้มีภารกิจตรวจการแจ้งเข้า – ออกของเรือประมงพาณิชย์ขนาดตั้งแต่ 30 ตันกรอสขึ้นไป และต่ํากว่า 30 ตันกรอสในเครื่องมือ 3 ประเภท คือ อวนลาก อวนล้อมจับ และอวนครอบปลากะตัก โดยเน้นการตรวจเรือกลุ่มเสี่ยงที่ได้รับแจ้งจากศูนย์ ส่วนการปฏิบัติของศูนย์ ได้แก่ การตรวจเอกสารเรือที่มาแจ้งเข้า - ออก ตรวจเรือและคนประจําเรือที่ท่าเทียบเรือ บันทึกข้อมูลลงในระบบ Fishing Information : FI และการอนุญาตให้ออกไปทําการประมง หรือกลับเข้าเทียบท่าและขึ้นสัตว์น้ํา โดยเน้นการตรวจคุ้มครองแรงงาน เพื่อป้องกันการบังคับใช้แรงงานและการค้ามนุษย์ ปัจจุบันมีศูนย์ PIPO ทั่วประเทศจํานวน 30 แห่ง สําหรับสถานการณ์ด้านการทําประมงของจังหวัดสมุทรสาคร พบว่า มีเรือประมงที่แจ้งเข้า - ออก จํานวน 384 ลํา มีลูกเรือประมงจํานวน 5,472 คน โดยทั้งหมดเป็นแรงงานในระบบ ไม่มีแรงงานผิดกฎหมาย ประชาชนมีความเข้าใจในนโยบายการแก้ไขปัญหาของรัฐบาล โดยให้ความร่วมมือเป็นอย่างดีจนทําให้การแก้ไขปัญหาการประมงมีแนวโน้มที่ดีขึ้น
จากนั้นรองปลัดกระทรวงแรงงาน และคณะของนายกาย ไรเดอร์ ได้ไปตรวจเยี่ยมบริษัท ยูนิคอร์ด จํากัด (มหาชน) ซึ่งเป็นสถานประกอบการที่ผลิตและส่งออกสินค้าประเภทบรรจุกระป๋องและแช่แข็ง ปัจจุบันมีลูกจ้าง 8,678 คน เป็นชาย 2,972 คน หญิง 5,706 คน เป็นคนไทย 1,667 คน เมียนมาร์ 7,011 คน ซึ่งสถานประกอบการแห่งนี้ได้รับมาตรฐานการรับรองหลายด้าน ได้แก่ มาตรฐานแรงงานไทย (TLS) ระดับพื้นฐาน ปี 2560 - 2562 มีการนําแนวปฏิบัติการใช้แรงงานที่ดี (GLP) มาใช้ในการบริหารจัดการแรงงานให้เป็นที่ยอมรับ เป็นสถานประกอบการดีเด่นด้านแรงงานสัมพันธ์และสวัสดิการแรงงานระดับประเทศ ปีที่ 4 เป็นต้น
การลงพื้นที่สมุทรสาคร ของนายกาย ไรเดอร์ในครั้งนี้ เป็นการเยี่ยมชมความก้าวหน้าและผลสัมฤทธิ์ที่เป็นรูปธรรมที่แสดงถึงความมุ่งมั่นของรัฐบาลไทยในการขจัดการใช้แรงานเด็ก แรงงานบังคับในอุตสาหกรรมอาหารทะเลและห่วงโซ่อุปทานในภาคประมง การคุ้มครองแรงงานประมงและแนวปฏิบัติการใช้แรงงานที่ดีซึ่งสามารถสร้างความมั่นใจว่าสินค้า อุตสาหกรรมอาหารทะเลของประเทศไทย ผลิตโดยมีธรรมาภิบาล มีมาตรฐานแรงงานสอดคล้องกับมาตรฐานสากล ซึ่งจะสร้างการเติบโตทางเศรษฐกิจตลอดห่วงโซ่อุปทานได้อย่างยั่งยืน
++++++++++++++++++++++
รัฐบาลไทย-ข่าวทำเนียบรัฐบาล-ชิมช้อปใช้มอบโชครถกระบะพร้อมจับรางวัลครั้งที่ 3 ยอดใช้ G-Wallet 2 โต 1.6 หมื่นล้านบาท
วันศุกร์ที่ 10 มกราคม 2563
ชิมช้อปใช้มอบโชครถกระบะพร้อมจับรางวัลครั้งที่ 3 ยอดใช้ G-Wallet 2 โต 1.6 หมื่นล้านบาท
การจับรางวัลครั้งที่ 3 เป็นการจับรางวัลของผู้ใช้จ่ายผ่านกระเป๋า  G-Wallet 2 ระหว่างวันที่ 1-7 มกราคม 2563 รางวัลในครั้งนี้มีจํานวน 84 รางวัล เป็นรางวัลของผู้ใช้จ่ายผ่านกระเป๋า G-Wallet 2 จํานวน 67 รางวัล
ในวันนี้ ( 10 ม.ค.63 ) นายเทิดชัย วิรุฬห์พานิช ผู้ช่วยกรรมการผู้จัดการใหญ่อาวุโส และนายปิติ ธนวัฒน์ ผู้ช่วยกรรมการผู้จัดการใหญ่ สายงานเครือข่ายธุรกิจขนาดเล็กและรายย่อย พร้อมผู้บริหารธนาคารกรุงไทย ร่วมมอบรางวัลให้กับผู้โชคดีจากการจับรางวัลชิมช้อปใช้ ครั้งที่ 2 หลังจากนั้น ได้จับรางวัลชิมช้อปใช้ครั้งที่ 3 ซึ่งมีรางวัลจํานวนทั้งสิ้น 84 รางวัล โดยผู้ใช้จ่ายผ่านกระเป๋า G - Wallet 2 ที่มีสิทธิ์ลุ้นรางวัลในครั้งนี้ มีจํานวนกว่า 4 แสนสิทธิ์ และร้านค้ามีจํานวนเกือบ 8 หมื่นสิทธิ์
นายเทิดชัย วิรุฬห์พานิช เปิดเผยว่า การจับรางวัลครั้งที่ 3 เป็นการจับรางวัลของผู้ใช้จ่ายผ่านกระเป๋า G-Wallet 2 ระหว่างวันที่ 1-7 มกราคม 2563 รางวัลในครั้งนี้มีจํานวน 84 รางวัล เป็นรางวัลของผู้ใช้จ่ายผ่านกระเป๋า G-Wallet 2 จํานวน 67 รางวัล ประกอบด้วย รถมอเตอร์ไซค์ Honda New PCX150 จํานวน 2 คัน TVSumsung TV55RU7400 จํานวน 4 รางวัล ทองคําหนัก 1 บาท จํานวน 8 รางวัล และทองคําหนัก 50 สตางค์ จํานวน 53 รางวัล เป็นของร้านค้าจํานวน 17 รางวัล ประกอบด้วย ทองคําหนัก 1 บาท จํานวน 2 รางวัล และทองคําหนัก 50 สตางค์ จํานวน 15 รางวัล ทั้งนี้ ยอดการใช้จ่ายผ่านกระเป๋า G - Wallet 2 ตั้งแต่วันที่ 27 กันยายน 2562 ถึงวันที่ 9 มกราคม 2563 มีจํานวนประมาณ 1.6 หมื่นล้านบาท ซึ่งมีการเติบโตอย่างต่อเนื่อง
ในการใช้จ่ายผ่านแอปพลิเคชั่นเป๋าตัง ช่อง G-Wallet 2 นอกจากได้เงินคืน 15% ของยอดใช้จ่ายที่ไม่เกิน 30,000 บาท และเงินคืน 20% สําหรับยอดใช้จ่ายตั้งแต่ 30,000 บาท แต่ไม่เกิน 50,000 บาท รวมเงินคืนสูงสุด 8,500 บาท โดยรัฐบาลจะคืนเงินให้ทุกวันที่ 15 ของเดือนถัดไป และยอดใช้จ่ายสะสมทุก 1,000 บาท ยังได้รับ 1 สิทธิ์ในการลุ้นของรางวัลเกือบทุกสัปดาห์ ส่วนร้านค้าที่มียอดสลิป 100 บาท ได้รับ 1 สิทธิ์ในการลุ้นทอง ซึ่งประชาชนและร้านค้าสามารถเช็คจํานวนสิทธิ์และหมายเลขสําหรับลุ้นรางวัลได้ที่เว็บไซต์ www.ชิมช้อปใช้.com
สําหรับผู้โชคดีจากการจับรางวัลชิมช้อปใช้ ครั้งที่ 3 ได้รับรถมอเตอร์ไซค์ Honda New PCX150 ได้แก่ 1. คุณชัยภูมิ รัตนพันธ์ 2. คุณเจะอัสกะ สาแมง และผู้โชคดีได้รับ TV Sumsung TV55RU7400 ได้แก่ 1. คุณสน เกษมสันติ์ 2. คุณสิทธิสอน แพงโคตร 3. คุณสุชาต ชูรอด และ 4.คุณพันธ์ทิพย์ อุตน้อยวงษ์ ทั้งนี้ การจับรางวัลแต่ละครั้ง ผู้ร่วมรายการมีสิทธิ์ได้รับเพียง 1 รางวัล ซึ่งเป็นรางวัลที่มีมูลค่าสูงสุด ผู้โชคดีที่ได้รับรางวัล นําหลักฐานมาแสดงเพื่อรับรองภายใน 30 วัน นับจากวันที่ประกาศรายชื่อผู้โชคดี
การจับรางวัลยังมีอีก 3 ครั้ง คือ วันที่ 17 มกราคม 2563 ผู้ใช้จ่ายระหว่างวันที่ 8-14 มกราคม 2563 วันที่ 24 มกราคม 2563 ผู้ใช้จ่ายระหว่างวันที่ 15-21 มกราคม 2563 และ วันที่ 3 กุมภาพันธ์ 2563 ผู้ใช้จ่ายระหว่างวันที่ 22-31 มกราคม 2563 สําหรับรางวัลใหญ่รถยนต์ Toyota Altis และรถกระบะ Toyota Hilux Revo 2 ประตู คันที่ 3 ซึ่งจะจับรางวัลในวันที่ 3 กุมภาพันธ์ 2563 นั้น จะรวมผู้ใช้จ่ายระหว่างวันที่ 27 กันยายน 2562 - 31 มกราคม 2563
รัฐบาลไทย-ข่าวทำเนียบรัฐบาล-​คณะผู้แทนสภาการแลกเปลี่ยนมิตรภาพระหว่างประเทศแห่งญี่ปุ่น เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี
วันพุธที่ 13 มีนาคม 2562
​คณะผู้แทนสภาการแลกเปลี่ยนมิตรภาพระหว่างประเทศแห่งญี่ปุ่น เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี
​คณะผู้แทนสภาการแลกเปลี่ยนมิตรภาพระหว่างประเทศแห่งญี่ปุ่น เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี
วันนี้ (13 มีนาคม 2562) เวลา 14.00 น. คณะผู้แทนสภาการแลกเปลี่ยนมิตรภาพระหว่างประเทศแห่งญี่ปุ่น (International Friendship Exchange Council of Japan: FEC) เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ในโอกาสเดินทางเยือนประเทศไทย ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรีกล่าวยินดีที่ได้พบกับนายโนริโอะ ยามากูจิ (Mr. Norio Yamaguchi) ประธานคณะกรรมการวัฒนธรรมและเศรษฐกิจระหว่างญี่ปุ่นกับอาเซียนของ FEC และคณะผู้แทน FEC ในวันนี้ โดยทั้งสองฝ่ายเน้นย้ําความสัมพันธ์ไทย – ญี่ปุ่น ที่มีความใกล้ชิดในทุกระดับมายาวนาน โดยการเดินทางเยือนไทยของคณะผู้แทน FEC ครั้งนี้ เป็นไปเพื่อเสริมสร้างความสัมพันธ์และความร่วมมือด้านเศรษฐกิจระหว่างไทยกับญี่ปุ่นให้ใกล้ชิดและเกิดผลเป็นรูปธรรมมากยิ่งขึ้น
นายโนริโอะ ยามากูจิ ชื่นชมเสถียรภาพทางเศรษฐกิจของไทย ที่มีการเติบโตถึงร้อยละ 4.1 เมื่อปี 2561 และยืนยันว่าภาคเอกชนญี่ปุ่นยังคงมีความมั่นใจต่อการดําเนินธุรกิจในไทยอย่างต่อเนื่อง โอกาสนี้ รองนายกรัฐมนตรีได้กล่าวเชิญชวนให้ภาคเอกชนญี่ปุ่นเข้ามาร่วมลงทุนในโครงการ EEC ของไทย ในสาขาที่ญี่ปุ่นมีความเชี่ยวชาญ และต่างเห็นถึงความสําคัญของการพัฒนาทรัพยากรมนุษย์ โดยเมื่อปี 2561 ญี่ปุ่นได้จัดตั้งสถาบัน KOSEN ในไทย มุ่งเน้นการพัฒนาทรัพยากรมนุษย์ด้านวิศวกรรม เพื่อรองรับกับการพัฒนาประเทศด้วยนวัตกรรมและเทคโนโลยีขั้นสูง ซึ่งจะเป็นประโยชน์แก่ภาคธุรกิจของทั้งสองประเทศอย่างมาก และไทยหวังเป็นอย่างยิ่งว่าจะมีสถาบันการศึกษาอื่น ๆ ของญี่ปุ่นเข้ามาจัดตั้งสาขาในไทยและใน EEC เพิ่มขึ้นในอนาคต
ทั้งสองฝ่ายได้ย้ําถึงศักยภาพของกลไกความตกลงหุ้นส่วนทางเศรษฐกิจระดับภูมิภาค (RCEP) ระหว่างอาเซียนกับ 6 ประเทศคู่เจรจา ได้แก่ จีน อินเดีย ญี่ปุ่น เกาหลีใต้ ออสเตรเลีย และนิวซีแลนด์ โดยไทย - ญี่ปุ่น พร้อมร่วมมืออย่างใกล้ชิดเพื่อให้ความตกลง RCEP ได้ข้อสรุปภายในปี 2562 ที่ไทยดํารงตําแหน่งประธานอาเซียน ทั้งนี้ รองนายกรัฐมนตรีได้ย้ําถึงโอกาสการลงทุนในกลุ่มประเทศ CLMVT (กัมพูชา, ลาว, เมียนมา, เวียดนาม และไทย) ซึ่งประธานคณะกรรมการวัฒนธรรมและเศรษฐกิจระหว่างญี่ปุ่นกับอาเซียนของ FEC เห็นว่าไทยสามารถเป็นข้อต่อสําคัญที่จะเชื่อมโยงญี่ปุ่นกับอนุภูมิภาคดังกล่าว เพื่อสร้างความแข็งแกร่งให้กับเศรษฐกิจเอเชียอย่างยั่งยืน
รัฐบาลไทย-ข่าวทำเนียบรัฐบาล-โฆษกรัฐบาลเผย ทัพเรือสนับสนุนเรือโดยสารคลองผดุงเพิ่มอีก 2 ลำ ดันยอดผู้ใช้บริการทะลุ 1 หมื่นราย ผุดไอเดียเชื่อมต่อเอ็มอาร์ทีและบีทีเอส พร้อมเตรียมพิจารณาเก็บค่าโดยสารพัฒนาคุณภาพการใ
วันจันทร์ที่ 31 ตุลาคม 2559
โฆษกรัฐบาลเผย ทัพเรือสนับสนุนเรือโดยสารคลองผดุงเพิ่มอีก 2 ลํา ดันยอดผู้ใช้บริการทะลุ 1 หมื่นราย ผุดไอเดียเชื่อมต่อเอ็มอาร์ทีและบีทีเอส พร้อมเตรียมพิจารณาเก็บค่าโดยสารพัฒนาคุณภาพการใ
โฆษกรัฐบาลเผย ทัพเรือสนับสนุนเรือโดยสารคลองผดุงเพิ่มอีก 2 ลํา ดันยอดผู้ใช้บริการทะลุ 1 หมื่นราย ผุดไอเดียเชื่อมต่อเอ็มอาร์ทีและบีทีเอส พร้อมเตรียมพิจารณาเก็บค่าโดยสารพัฒนาคุณภาพการให้บริการ
วันที่ 17 กันยายน 2559 พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า โครงการพัฒนาเชื่อมต่อการเดินทางของประชาชนคลองผดุงกรุงเกษม โดยเปิดให้บริการเรือโดยสารจากท่าเรือหัวลําโพงไปยังท่าเรือเทเวศน์ ระยะทาง 5 กม. ตามนโยบายพลเอก ประยุทธ์ จันทร์โอชา นายกรัฐมนตรี นับตั้งแต่เริ่มเดินเรือ เมื่อวันที่ 5 ก.ย.59 มีประชาชนใช้บริการรวมแล้วกว่า 10,000 ราย
“ล่าสุดกองทัพเรือได้สนับสนุนเรือโดยสารเพิ่มเติมอีก 2 ลํา จากเดิมที่ กทม.มีอยู่ 4 ลํา รวมเป็น 6 ลํา ทําให้สามารถให้บริการประชาชนได้มากขึ้น และทุกลําจัดให้มีเสื้อชูชีพไว้เพื่อความปลอดภัยของผู้โดยสารด้วย”
พลตรี สรรเสริญ กล่าวต่อว่า กทม. ได้สร้างท่าเรือเพิ่มขึ้น 1 ท่า คือ ท่าเรือตลาดเทวราชกุญชร ซึ่งสามารถใช้เชื่อมต่อกับการเดินทางโดยเรือด่วนเจ้าพระยาได้ นอกจากนี้ ยังมีแผนเชื่อมต่อกับระบบขนส่งโดยสารอื่น เช่น จัดสร้างทางเดินสกายวอร์คจากท่าเรือหัวลําโพง ไปยังรถไฟฟ้าใต้ดินหรือเอ็มอาร์ทีสถานีหัวลําโพง ก่อสร้างท่าเรือเพิ่มบริเวณจุดตัดคลอง เพื่อเชื่อมต่อการเดินทางระหว่างเรือคลองผดุงกรุงเกษมกับเรือคลองแสนแสบ และเส้นทางเชื่อมต่อกับรถไฟฟ้าบีทีเอสสายสีแดงเข้ม สถานียศเส ซึ่งจะดําเนินการในอนาคต
“ท่านนายกฯ สั่งการให้ กทม.และกองทัพเรือร่วมกันประเมินผลผู้ใช้บริการ ทั้งในด้านปริมาณและคุณภาพ เพื่อพัฒนาและออกแบบเรือโดยสารให้เหมาะสม กําหนดมาตรฐานการบริการให้เป็นแบบเดียวกัน เช่น การแต่งกายของผู้ให้บริการและนายท้ายเรือ และปรับปรุงท่าเรือให้รองรับประชาชนทุกกลุ่ม ทั้งผู้สูงอายุ คนพิการ และเด็กเล็ก
ทั้งนี้ การเดินเรือโดยสารในคลองผดุงกรุงเกษม เวลานี้ยังอยู่ในช่วงของการนําร่องให้บริการประชาชน ซึ่งยังไม่มีการจัดเก็บค่าใช้จ่าย โดยอาจเริ่มพิจารณาเก็บค่าโดยสารเพียงเล็กน้อย เมื่อมีปริมาณผู้โดยสารมากขึ้น เพื่อใช้เป็นค่าบํารุงเรือและค่าจ้างพนักงาน ก่อนที่จะเปิดให้บริการอย่างเป็นทางการในเดือน มี.ค.60”
--------------------------
รัฐบาลไทย-ข่าวทำเนียบรัฐบาล-รายงานประมาณการเศรษฐกิจไทยปี 2562 และ 2563
วันอังคารที่ 29 ตุลาคม 2562
รายงานประมาณการเศรษฐกิจไทยปี 2562 และ 2563
“เศรษฐกิจไทยปี 2562 คาดว่าจะขยายตัวชะลอลงจากปีก่อนมาอยู่ที่ร้อยละ 2.8 และมีแนวโน้มกลับมาขยายตัวเร่งขึ้นที่ร้อยละ 3.3 ในปี 2563”
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงข่าวประมาณการเศรษฐกิจไทยปี 2562 ว่า “เศรษฐกิจไทยในช่วงครึ่งปีหลังจะขยายตัวที่ร้อยละ 3.1 ส่งผลให้ทั้งปี 2562 คาดว่าจะสามารถขยายตัวอย่างต่อเนื่องที่ร้อยละ 2.8 (โดยมีช่วงคาดการณ์ที่ร้อยละ 2.6 ถึง 3.0) ชะลอลงจากปีก่อนหน้าที่ขยายตัวร้อยละ 4.1 จากปัจจัยอุปสงค์จากต่างประเทศที่ชะลอตัวลงเป็นสําคัญ อันเป็นผลจากเศรษฐกิจประเทศคู่ค้าและปริมาณการค้าโลกที่ชะลอตัวลงจากสงครามการค้าระหว่างสหรัฐและจีน ส่งผลให้มูลค่าการส่งออกสินค้ามีแนวโน้มหดตัวลงร้อยละ 2.5 (โดยมีช่วงคาดการณ์ที่ร้อยละ -2.7 ถึง -2.3) ขณะที่จํานวนนักท่องเที่ยวต่างชาติที่เข้ามายังประเทศไทยยังคงมีแนวโน้มเพิ่มขึ้นจากปีก่อน โดยได้รับแรงสนับสนุนจากการขยายระยะเวลามาตรการยกเลิกค่าธรรมเนียมการตรวจลงตรา ณ ด่านตรวจคนเข้าเมือง (Visa on Arrival: VOA) สําหรับการบริโภคและการลงทุนภาคเอกชนคาดว่าจะขยายตัวได้ต่อเนื่อง โดยมีปัจจัยสนับสนุนจากมาตรการกระตุ้นเศรษฐกิจในช่วงครึ่งหลังของปี 2562 โดยเฉพาะโครงการชิมช้อปใช้ทั้งระยะที่ 1 และระยะที่ 2 มาตรการช่วยเหลือผู้มีรายได้น้อยผ่านโครงการบัตรสวัสดิการแห่งรัฐ มาตรการบรรเทาค่าครองชีพสําหรับเกษตรกรผู้ประสบภัยแล้งโครงการประกันรายได้เกษตรกรผู้ปลูกข้าว โครงการประกันรายได้เกษตรกรชาวสวนปาล์มน้ํามัน มาตรการสินเชื่อเพื่อที่อยู่อาศัยของ ธอส. มาตรการลดค่าธรรมเนียมการโอนและค่าจดทะเบียนการจํานองให้ผู้ซื้อที่อยู่อาศัย และมาตรการเร่งรัดเบิกจ่ายงบประมาณ ที่มีส่วนช่วยสนับสนุนการใช้จ่ายของประชาชน ในด้านเสถียรภาพเศรษฐกิจของไทยคาดว่า อัตราเงินเฟ้อทั่วไปในปี 2562 จะอยู่ที่ร้อยละ 0.8 (โดยมีช่วงคาดการณ์ที่ร้อยละ 0.6 ถึง 1.0) ปรับตัวลดลงจากปีก่อนตามราคาน้ํามันดิบในตลาดโลกที่มีทิศทางลดลง
สําหรับเศรษฐกิจไทยในปี 2563 สํานักงานเศรษฐกิจการคลังคาดว่า เศรษฐกิจไทยมีแนวโน้มขยายตัวเร่งขึ้นจากปีก่อนหน้ามาอยู่ที่ร้อยละ 3.3 (โดยมีช่วงคาดการณ์ที่ร้อยละ 2.8 – 3.8) โดยได้รับแรงสนับสนุนจากการใช้จ่ายภาคเอกชนและการใช้จ่ายภาครัฐ ทั้งจากงบประมาณรายจ่ายประจําปีงบประมาณ 2563 จํานวน 3.2 ล้านล้านบาท ที่คาดว่าจะมีผลบังคับใช้ตั้งแต่ในช่วงต้นปีหน้า และการลงทุนโครงสร้างพื้นฐานด้านคมนาคมขนาดใหญ่ของรัฐวิสาหกิจ ทั้งนี้ การลงทุนภาครัฐที่เพิ่มขึ้นยังจะช่วยสร้างความเชื่อมั่นของภาคธุรกิจและช่วยกระตุ้นการลงทุนภาคเอกชนในประเทศได้มากขึ้น สําหรับอุปสงค์ภายนอกประเทศ คาดว่าการส่งออกสินค้าและบริการมีแนวโน้มขยายตัวเร่งขึ้นจากปีก่อนหน้า ตามเศรษฐกิจประเทศคู่ค้าของไทยที่ยังมีแนวโน้มขยายตัวได้ และแนวโน้มการเติบโตของปริมาณการค้าโลกที่คาดว่าจะฟื้นตัวขึ้น ในด้านเสถียรภาพภายในประเทศ คาดว่าอัตราเงินเฟ้อทั่วไปในปี 2563 จะอยู่ที่ร้อยละ 0.9 (โดยมีช่วงคาดการณ์ที่ร้อยละ 0.4 – 1.4) ปรับตัวสูงขึ้นเล็กน้อย ตามการฟื้นตัวของอุปสงค์ภายในประเทศ”
ทั้งนี้ โฆษกกระทรวงการคลังได้กล่าวทิ้งท้ายว่า “ในการประมาณการเศรษฐกิจไทยจําเป็นต้องคํานึงถึงปัจจัยเสี่ยงที่ต้องติดตามอย่างใกล้ชิด อาทิ สถานการณ์สงครามการค้าระหว่างสหรัฐและจีน การถอนตัวออกจากสหภาพยุโรปของสหราชอาณาจักร (Brexit) แนวโน้มการชะลอตัวของเศรษฐกิจจีน และการดําเนินนโยบายการเงินของประเทศพัฒนาแล้